Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: tagállamaival való egyeztetéséről szóló 94/2004. (IV. 27.) Korm. rendelet (a
Paragraph Index: 1654

1. MINISZTER 1.1. MINISZTERI KABINET Feladata: 1) véleményezi a miniszter részére érkezett javaslatokat, előterjesztéseket, egyéb anyagokat, 2) intézkedéseket kezdeményez a közvetlenül a miniszterhez címzett beadványokkal kapcsolatban (felelős kijelölés, feladat-meghatározás stb.), 3) koordinálja a Miniszteri Keret Szakmai Bizottság munkáját, és részt vesz annak döntés-előkészítő munkájában, 4) ellátja mindazokat az egyedileg meghatározott feladatokat, amelyekkel a miniszter megbízza, és amelyek nem sorolhatók egyetlen főosztály kizárólagos hatáskörébe sem, 5) közreműködik a miniszter országgyűlési (plenáris és bizottsági ülések) és kormányzati tevékenységének szervezésében, a kormányülésekhez kapcsolódó anyagok előkészítésében, 6) kapcsolatot tart a Miniszterelnöki Hivatal kormányzati munka stratégiai irányítását ellátó államtitkára irányítása alá tartozó szervezeti egységekkel, valamint a Miniszterelnöki Hivatal koalíciós koordinációért felelős államtitkárságával, részükre – az általuk kért témakörök vonatkozásában – tájékoztatást ad, 7) együttműködik más minisztériumok kabinetjeivel, 8) elősegíti a roma mikro-, kis- és középvállalkozások gazdasági életbe való integrálását, elsősorban forrásokhoz segítésük és képzési programok lebonyolítása által, feltérképezi a részükre nyújtható egyéb támogatási lehetőségeket, kapcsolatot tart a roma érdekképviseleti szervekkel, együttműködési megállapodásokat készít elő és köt meg velük, 9) hivatalos kapcsolatot tart a szociális és társadalmi kérdésekre fókuszáló államigazgatási intézményekkel, illetve koordinálja a velük történő közös elemzéseket és stratégiai egyeztetéseket; koordinálja továbbá a gazdaságpolitikai döntéseket megalapozó és azok hatásait elemző kutatásokat, 10) a miniszternek az MFB Rt. feletti, a tulajdonosi joggyakorlásából és a minisztériumnak az MFB Rt. kormányzati kapcsolatai koordinációjából adódó feladatait előkészíti, és szervezi azok végrehajtását, 11) a Nemzeti Hírközlési és Informatikai Tanács Kormány által delegált tagjainak, valamint elnökének személyére javaslatot tesz a miniszternek, 12) a vezetői megbeszélések titkársági feladatainak ellátása az SZMSZ I. Általános Részében foglaltak szerint. 2006/94. szám 1.1.1. MINISZTERI TITKÁRSÁG Feladata: 1) gondoskodik a miniszterhez érkező iratok feldolgozásáról, 2) továbbítja és számon tartja a miniszter által a Titkárságon keresztül véleményezésre, előterjesztésre vagy végrehajtásra kiadott feladatokat, ellenőrzi azok végrehajtását, e jogkörében eljárva a kijelölt felelősöktől tájékoztatást kér, 3) koordinálja a miniszter hivatalos programjait, közreműködik ezek előkészítésében, lebonyolításában, figyelemmel kíséri a megvalósításhoz szükséges feltételek biztosítását, 4) a felsővezetőkhöz kötődő protokoll feladatok ellátása: a minisztérium meghívására érkező külföldi delegációk protokolljának teljes körű szervezése és lebonyolítása, felsővezetők rendezvényeinek (sajtótájékoztató, tárgyalások, aláírások, kitüntetések) megszervezése, a minisztérium reprezentációs keretével való gazdálkodás, felsővezetők utaztatásával kapcsolatos protokolláris teendők intézése (Ferihegy Kormányváró, gyorsított határátlépések intézése), a miniszter programjain való részvétel, ajándékraktár feltöltése, rendezvényekre ajándékok intézése, 5) ellátja a miniszter által személyesen meghatározott teendőket. 1.1.2. PARLAMENTI KAPCSOLATOK FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. Feladata: 1) az Országgyűlés törvényalkotási és a kormányzati munkát ellenőrző szerepéből adódó és a minisztériumot érintő feladatok összefogása, 2) az Országgyűlés plenáris ülésén a miniszteri, államtitkári részvétel előkészítése, megszervezése, 3) az országgyűlési bizottságok részére készülő beszámolók, jelentések, tájékoztatók stb. előkészítése, összeállítása, a tárcaképviselet bizottsági üléseken való biztosítása, 4) a miniszterhez intézett országgyűlési képviselői megkeresésekre – az érintett szakfőosztályok bevonásával – a válaszok elkészítése, 5) az országgyűlési képviselők részére rendszeresített miniszteri fogadóórák szervezése, előkészítése, 6) a minisztérium által beterjesztett törvényjavaslatok parlamenti tárgyalásának figyelemmel kísérése, a módosító indítványok értékelése, véleményezésének összefogása, folyamatos tájékoztatás a parlament tárcát érintő munkájáról, 7) a minisztérium parlamenti kapcsolattartási koncepciójának kialakítása, a minisztérium parlamenti kapcsolatainak szervezése, a minisztérium által kezdeményezett javaslatok (törvény, országgyűlési határozat, jelentés, tájékoztató, beszámoló) parlamenti benyújtása. 2006/94. szám 1.1.3 JOGI ÉS KOORDINÁCIÓS FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: – Általános Jogi Osztály, – Jogszabály-előkészítő Osztály, – Koordinációs Osztály. A Főosztály feladatai: 1) kialakítja a miniszter feladat- és hatáskörébe tartozó jogszabály-tervezetek és az állami irányítás egyéb jogi eszközei kodifikált szövegét, ennek keretében biztosítja a szabályozás magyar jogrenddel való összhangját, véglegesíti a jogszabály-tervezeteket, 2) jogi és kodifikációs szempontból véleményezi a főfelelős szervezeti egységgel együttműködve, amennyiben annál jogász végzettségű köztisztviselőt nem foglalkoztatnak, a más minisztériumok és egyéb szervek által előkészített jogszabálytervezetek, illetőleg jogszabálytervezetet tartalmazó kormányelőterjesztések tervezeteinek kivéve az Alkotmány megváltoztatására vonatkozó, továbbá az alkotmányos alapjogok és alapvető emberi jogok érvényesülését garantáló, valamint a büntetőjogi, a polgári jogi, a családjogi és az igazságszolgáltatást érintő törvényeket, 3) koordinálja a tárca jogalkotási programjának összeállítását és a Kormány törvényalkotási programjára és munkatervére vonatkozó minisztériumi javaslat előkészítését, 4) kialakítja az Alkotmány megváltoztatására vonatkozó törvényekkel, az alkotmányos alapjogok és alapvető emberi jogok érvényesülését garantáló törvényekkel, a büntetőjogi, a polgári jogi, a családjogi és az igazságszolgáltatást érintő törvényekkel kapcsolatos tárcaálláspontot, 5) ellátja a minisztérium jogi képviseletét a bíróságok és hatóságok előtt indult eljárásokban – kivéve, ha az eljárás tárgya szerint érintett főosztálynál jogi végzettségű munkatársat foglalkoztatnak, ide nem értve azokat az eseteket, amelyekben a miniszter ettől eltérően rendelkezik –, nyilvántartja a peres ügyeket, 6) jogi szempontból véleményezi a szervezeti egységek által előkészített szerződéstervezeteket, a szerződések módosításait, a vélemény azonban a gazdasági-célszerűségi megfontolásokra nem terjed ki, 7) részt vesz a Közbeszerzési és a Tulajdonosi és Intézmény-felügyeleti Bizottság ülésein és az alapdokumentumok jogi szempontú véleményezését ezen keresztül gyakorolja, 8) véleményt alakít ki a szakfőosztályok részéről történő megkeresés alapján a minisztérium által nyújtott támogatásokkal kapcsolatos jogi megítélést igénylő ügyekben, 9) előkészíti a miniszter felügyelete alá tartozó költségvetési szervek alapító és megszüntető okiratait, azok módosításait, továbbá – jogi szempontból – véleményezi a miniszter alapítói jogkörébe tartozó gazdasági társaságok, alapítványok alapító és megszüntető okiratait, illetve társasági szerződéseit, azok 2006/94. szám módosításait, a vélemény a gazdasági-célszerűségi megfontolásokra nem terjed ki, 10) közreműködik az állampolgároktól és a külső szervektől (ideértve az Alkotmánybíróságot és az országgyűlési biztosokat is) érkező, jogértelmezést igénylő beadványokkal kapcsolatos tárcaálláspont kialakításában, 11) a szakmai főosztályokkal együttműködve részt vesz az Országgyűlés bizottságai előtt a tárca jogszabály-előkészítési felelősségébe tartozó törvénytervezetek képviseletében, 12) közreműködik a nemzetközi szerződések megkötésének előkészítésében, tárgyalásában, ellátja ezzel kapcsolatban a jogalkotási törvényből, a Kormány ügyrendjéből eredő feladatokat, 13) ellátja a tárca jogszabály-előkészítési felelősségi körébe tartozó jogszabályok hatályosulásának vizsgálatával, valamint érdemi és technikai deregulációjával kapcsolatos minisztériumi feladatok koordinációját, 14) nyilvántartja a miniszteri utasításokat, belső szabályzatokat és körleveleket, a jogalkotási programban ütemezi a minisztérium jogközelítési célú jogalkotási feladatait és figyelemmel kíséri azok végrehajtását, véglegesíti a jogközelítést célzó jogszabály tervezeteket és gondoskodik arról, hogy azok összhangban legyenek a közösségi acquis-val, 15) közreműködik a közösségi szabályok végrehajtásával, a közösségi jogszabályok átültetésének elmulasztásával (kötelezettségszegési eljárás), valamint az uniós intézményektől érkező jogközelítéssel összefüggő megkeresések megválaszolásával kapcsolatos feladatokban, 16) jogi szempontból közreműködik a telepengedélyezési ügyekkel kapcsolatos minisztériumi álláspont kialakításában, 17) véleményezi a minisztérium feladat- és hatáskörébe tartozó ügyekben hozott felügyeleti intézkedéseket 18) koordinálja a tárca – kormányhatározatban foglalt – országos bűnmegelőzési feladatait, 19) gondoskodik a Kormány és kabinetjei, valamint az Államtitkári Értekezlet ülésein részt vevő minisztériumi képviselő felkészítéséről, 20) biztosítja a felsővezetői szintű tárcaközi egyeztetéseken a minisztérium részvételét és képviseletét, 21) jóváhagyásra előterjeszti a külső szervektől beérkező előterjesztés-tervezetekkel kapcsolatos vezetői szintű minisztériumi álláspontot, 22) gondoskodik a minisztériumi előterjesztések (jogszabálytervezetek) vezetői szintű tárcaközi egyeztetéséről, 23) vizsgálja a minisztérium által készített kormány-előterjesztések, az előterjesztésekkel szemben támasztott formai és tartalmi követelmények megtartását, gondoskodik azok a benyújtásáról a Kormány és kabinetjei részére, 24) gondoskodik a miniszter által aláírt jogszabályok kihirdetéséről, nyilvántartja az egyes határozatokat (Kormány és kabinetjei, miniszter), gondoskodik a határozatok végrehajtásáról, kijelöli a feladatok végrehajtásáért felelős minisztériumi vezetőt, ellenőrzi az e körbe tartozó határidős feladatok teljesítését, 25) kialakítja, irányítja, ellenőrzi a minisztérium ügyirat-kezelési rendjét, 26) átveszi, érkezteti a minisztériumba érkező küldeményeket, gondoskodik az érdekeltekhez történő eljuttatásáról, 27) ellátja a minősített adatok védelmével kapcsolatos és a miniszter hatáskörébe tartozó feladatokat, 2006/94. szám 28) nyilvántartja a belső szabályzatokat, körleveleket, 29) ellátja a közérdekű adatok megismerésével kapcsolatos minisztériumi szabályozásból adódó teendőket, 30) működteti a minisztérium könyvtárát, 31) összeállítja a minisztérium Szervezeti és Működési Szabályzatát. 1.1.4. STRATÉGIAI FŐOSZTÁLY A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: – Elemzési és Értékelési Osztály, – Strukturális Politikák Osztály. A Főosztály feladatai: 1) a minisztérium célkitűzéseihez való hozzájárulás a stratégiai menedzsment támogatásával, a professzionális programozás és értékelés megteremtésével, valamint a szervezeti hatékonyság növelésével, 2) a minisztérium intézményi stratégiájának kidolgozása, a stratégia végrehajtásának koordinációja, éves értékelés/státuszriport összeállítása az intézményi stratégia előrehaladásáról, a szakállamtitkárságok féléves jelentései alapján, 3) a minisztérium szakállamtitkárságain készülő középtávú szakpolitikai stratégiák, akció- és intézkedési tervek kidolgozásának, felülvizsgálatának koordinációja, 4) a minisztérium felsővezetői szintű stratégiai döntéshozatal támogatása

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes